Prvog dana ovogodišnjeg Nišvila nastupiće Valya Balkanska, jedna od najcenjenijih etno-pevačica u svetskim okvirima čija je pesma poslata u svemir kao reprezent ljudske civilizacije.

Balkanska će nastupiti u pratnji čuvenog bugarskog orkestra “101 Kaba Gaidi”, koji neguje tradicionalnu muziku Balkana, posebno Rodopskih planina.

Jedna od najpoznatijih umetnica u regionuValya Mladenova, poznatija kao Valya Balkanska, rođena je 1942. rodine u selu Arda u Bugarskoj, a već početkom šezedesetih godina stekla je u svojoj domovini, ali i zemljama okruženja, reputaciju vanserijske etno-pevačice na čijem je repertoaru preko 300 tradicionalnih bugarskih pesama.

U žižu svetske javnosti došla je kada je njena pesma "Izlel e Delyu Haydutin" uvrštena na “Zlatnu ploču “ - selekciju snimaka koji reprezentuju zemaljsku civilizaciju, koju su 1977. godine ponela dva svemirska broda “Voyager”.

Njen album “Glas iz večnosti” (Voice from Eternity) objavljen 2004. godine, a koji sadrži njene najpoznatije pesme, po oceni kritičara, jedno je od najboljih "world music" izdanja svih vremena.

Posetioci Nišvila, Balkansku mogu čuti 14. avgusta na jednoj od dve glavne bine.